ERW:ธุรกิจสดใส Q4 รุกเปิด Hop Inn ต่อเนื่องแนะซื้อเป้า 5.8 บ. ชู Top Pick ในกลุ่มโรงแรม
ERW:ธุรกิจสดใส Q4 รุกเปิด Hop Inn ต่อเนื่องแนะซื้อเป้า 5.8 บ. ชู Top Pick ในกลุ่มโรงแรม
11 พ.ย. 2559

บล.ดีบีเอสฯ ระบุในบทวิเคราะห์วันนี้(11 พ.ย.) ว่า บริษัท ดิ เอราวัณ กรุ๊ป จำกัด (มหาชน) หรือ ERW กำไรไตรมาส 3/59 ที่ 55.8 ล้านบาท ฟื้นตัวขึ้นจากช่วงเดียวกนของปีก่อนที่เป็นขาดทุน 20 ล้านบาท ถือว่าดีกว่าที่เราคาดไว้ก่อนหน้าถึง 60% แรงผลักดันที่สำคัญคือ อัตรากำไรขั้นต้นทำได้สูงขึ้นดี รายได้เฉลี่ยต่อห้อง (RevPar) เพิ่ม 11.7% โรงแรมใหม่ Hop Inn เพิ่ม 691 ห้องเป็น 6,059 ห้อง และดอกเบี้ยจ่ายที่ปรับลดลง
สำหรับงวดไตรมาส 4/59 มีข้อดีคือ เพิ่มโรงแรมใหม่ Hop Inn จำนวน 2 แห่งในไทย และอีก 1 แห่งที่ประเทศฟิลิปปินส์ คงคำแนะนำ ซื้อ ด้วยราคาพื้นฐานคงเดิมที่ 5.80 บาท ราคาปิดมีส่วนเพิ่มได้อีก 29% เราจัดให้ ERW เป็น Top Pick ในกลุ่มโรงแรม ส่วนปัจจัยการไว้อาลัย (mourning period) คาดว่าจะส่งผลกระทบเพียงในระยะสั้นเท่านั้น                                             